OpenLLM-France/wikimedia huggingface dataset:
# Ngultrum

Ngultrum (en dzongkha དངུལ་ཀྲམ, que vol dir "moneda d'argent", el significat originari també de la rupia) és el nom de la moneda oficial del Bhutan. El codi ISO 4217 és BTN i s'acostuma a abreujar Nu. Es divideix en 100 chhertum, transcrit chetrums a les monedes fins al 1979; la fracció s'abreuja habitualment Ch.
La moneda es va introduir el 1974 en substitució de la rupia índia en termes paritaris (1 ngultrum = 1 rupia) i continua tenint el mateix valor que la moneda de l'Índia. De fet, el govern indi va tenir un paper clau en el desenvolupament de l'economia bhutanesa al començament de la dècada del 1960. L'ngultrum no es canvia amb altres monedes nacionals, però és intercanviable amb la rupia índia.

## Monedes i bitllets

Emès per la Reial Autoritat Monetària del Bhutan, en circulen monedes de 5, 10, 20, 25 i 50 chhertum i d'1 ngultrum, i bitllets de 5, 10, 20, 50, 100 i 500 ngultrums. Les monedes de valor més baix (5 i 10 chhertum) circulen rarament.

## Taxes de canvi

* 1 EUR = 58,0932 BTN (25 de febrer del 2007)
* 1 USD = 44,0700 BTN (25 de febrer del 2007)

## Enllaços externs

* Reial Autoritat Monetària del Bhutan Arxivat 2011-01-16 a Wayback Machine. (anglès)
* La moneda bhutanesa Arxivat 2009-10-06 a Wayback Machine. (anglès)
# Ignacio Miguel Bergara de Medina

Ignacio Miguel Bergara de Medina, també conegut com a Nacho Bergara, (Montevideo, 20 de juliol de 1940 - Eivissa, 4 de gener de 2004) fou un futbolista uruguaià, nacionalitzat espanyol, de la dècada de 1960.

## Trajectòria

Començà la seva trajectòria esportiva a l'Uruguai al club Racing de Montevideo. L'agost de 1962 fou fitxat pel RCD Mallorca, juntament amb el seu germà Danny Bergara, on jugà dues temporades. El 1964 fou contractat pel RCD Espanyol on jugà durant cinc temporades, això no obstant, mai arribà a ser titular indiscutible. El seu darrer club fou la UE Sant Andreu, on jugà tres temporades, de 1969 a 1972. També fou entrenador del Sant Andreu dues etapes als anys 1970, així com de l'Albacete Balompié i d'altres clubs modestos.

## Referències

* ↑ «Obituario» (en castellà). El País, 18-01-2004. Arxivat de l'original el 8 de març 2012. [Consulta: 20 febrer 2013].
* ↑ «La plantilla del Español» (en castellà) p. 18. El Mundo Deportivo, 31-12-1967.
* ↑ «1962 Futbol en "Cortos"» (en castellà) p. 24. El Mundo Deportivo, 10-08-1962.
* ↑ Sanchis, Alberto. «"Nacho" Bergara: "Espero que no se resienta de su operacion"» (en castellà) p. 6. El Mundo Deportivo, 09-09-1981.

## Enllaços externs

* Perfil a BDFutbol
# Illa Little Cornwallis

Little Cornwallis Island és una de les illes de la Reina Isabel a les illes àrtiques canadenques a Nunavut, Canadà. Es troba a 75°30'N 96°30'W, entre l'illa Cornwallis i l'illa Bathurst a McDougall Sound, i mesura 412 km². Està deshabitada.
A Little Cornwallis Island hi havia la mina Polaris, la mina de metalls comuns més polar del món. L'any 1960 es va descobrir una gran concentració de zinc i plom a l'illa durant la cartografia dels permisos de petroli. Cominco va adquirir terrenys a la zona i una enquesta gravitatòria l'any 1970 va detectar una gran anomalia. L'any 1973, la perforació superficial i el desenvolupament subterrani havien esbossat el cos de mineral de Polaris i havien definit reserves d'uns 25 milions de tones amb aproximadament un 14% de zinc i un 4% de plom. Es va construir una instal·lació minera en una barcassa a Trois-Rivières, Quebec i es va remolcar fins a l'illa; va arribar a mitjans d'agost de 1981. La producció va començar l'any 1982. La pista de grava d'una milla de llarg va permetre que avions tan grans com el Boeing 727 i el Boeing 737 fessin servei a la mina.
La mina es va tancar l'agost de 2002 com es preveia a causa de l'esgotament del cos de mineral. De 1982 a 2002, la mina va processar 21 milions de tones de mineral amb un 3,72% de plom i un 15,81% de zinc, produint 733.800 tones de metall de plom i 2,8 milions de tones de zinc metall en concentrat. El setembre de 2004 es va completar un programa de desmantellament i recuperació de dos anys i 53 milions de dòlars.
Durant la vida operativa de la mina, hi va haver un campament propietat de l'empresa per proporcionar allotjament als miners, i la comunitat i la mina van ser ateses per Bell Canada i després per Northwestel.

## Referències

* ↑ «Canadian Arctic - Little Cornwallis Island», 23-12-2010. Arxivat de l'original el 2010-12-23. [Consulta: 3 maig 2024].
* ↑ «The Atlas of Canada - Sea Islands», 06-10-2012. Arxivat de l'original el 2012-10-06. [Consulta: 3 maig 2024].
# Per diem

Per diem (del llatí, «per dia» o «per a cada dia»), o viàtic, és una assignació diària per a despeses, una quantitat específica de diners que una organització dona a un individu, sovint un empleat, per dia per a cobrir les despeses bàsiques quan es viatja per feina.
Un viàtic pot incloure una part o la totalitat de les despeses incorregudes; per exemple, pot excloure els allotjaments (reemborsament de les quals pot estar disponible amb la presentació de rebuts) i només cobrir els àpats. Per diem també s'utilitza com un adjectiu i un adverbi. Els viatges, sobretot pels vehicles de motor, sovint es reemborsa segons una tarifa determinada només per la distància recorreguda.
Les taxes fixes per diem (i per quilometratge) eliminen la necessitat dels ocupadors per a preparar, i als empleats d'examinar, un informe detallat de despeses amb el suport dels rebuts per a documentar les quantitats gastades en un viatge de negocis. En el seu lloc, els ocupadors paguen als empleats una tarifa diària estàndard sense tenir en compte les despeses reals.

## Referències

* ↑ Definició de viàtic (Enciclopèdia catalana)

## Vegeu també

* Llatinisme
* Locució llatina

## Enllaços externs

* GSA - Domestic Per Diem Rates (anglès)
* IRS Publication 463 (2006), Travel, Entertainment, Gift, and Car Expenses (anglès)
# Per culpa d'ella

Per culpa d'ella (títol original: À cause d'elle) és un llargmetratge francès dirigida per Jean-Loup Hubert el 1993. Ha estat doblada al català.

## Argument

1963, prop de Nantes. Antoine somnia en ser músic de rock 'n roll i ha de superar el seu certificat per segona vegada. Fill d'una família modesta, només té ulls per la bonica i austera Olivia qui viu a casa dels seus pares en un castell dels voltants. Un accident de cotxe, del qual Olivia és en part responsable, suposa una hospitalització perllongada per Antoine. Per fer-se perdonar, es proposa visitar-lo regularment tot iniciant-lo en la lectura de Balzac i Stendhal. L'amor d'Antoine creix però Olivia resta inaccessible. Aleshores decideix fer-se escriptor. Què passarà? Acabaran junts?

## Repartiment

* Antoine Hubert: Antoine Hervy
* Olivia Munoz: Olivia Marchand
* Thérèse Liotard: Mme Hervy
* Jean-François Stévenin: M. Hervy
* Ludmila Mikaël: Mme Marchand
* Patrick Catalifo: M. Naud
* Romane Bohringer: Françoise
* Julien Hubert: Julien
* Renaud Ménager: Nicolas
* Pauline Hubert

## Referències

* ↑ «Per culpa d'ella». esadir.cat.
* ↑ «À cause d'elle». Allociné.
# Perfil

«Perfil» té aquests significats:
* Perfil (fluids), forma de la secció d'un objecte, per exemple, una ala d'avió
* Perfil (enginyeria), producte laminat (normalment una biga) per utilitzar-lo en construccions
* Perfil Ravenscar, conjunt de restriccions inicialment per al llenguatge de programació Ada
* Perfil del sòl, conjunt dels horitzons d'un sòl donat
* Perfil estratègic de l'entorn, eina que ajuda a detectar les oportunitats i amenaces que l'entorn ofereix.
Viccionari
# Perfgau

El Perfgau (pagus Pernaffa) fou un territori històric d'Alemanya a l'època medieval a l'àrea del Hessen i Renània del Nord-Westfàlia. Agafava el seu nom del riu Perf (Pernaffa), un afluent del Lahn al districte Marburg-Biedenkopf, al Gladenbacher Bergland septentrional.
El Perfgau incloïa l'àrea al voltant de Breidenbach que contenia originalment també els llocs de Mandeln, Laasphe, Hesselbach, Puderbach, Niederlaasphe, Fischelbach i Ditzrod, Eibelshausen, Eiershausen i Hirzenhain. També és possible que inclogués els llocs d'Ewersbach i Straßeneberbach und Steinbrücken. Només més tard l'àrea s'hauria dividit en dues parts Breidenbach i Dautphe.
El 1238 fou transmesa una part de l'àrea de Zenten Breidenbach, Dautphe i Lixfeld, terres que pertanyien al comtat de Battenberg. Se'n pot concloure que el Perfgau es va dividir entre el segle X i XIII.
L'únic comte conegut al Perfgau fou:

## Referències

* ↑ Ulrich Lennarz 1973, S.26f
* ↑ Ulrich Lennarz 1973, S.27

## Bibliografia

* Ulrich Lennarz: Die Territorialgeschichte des hessischen Hinterlandes. Elwert. Marburg 1973
* Otto Renkhoff: Territorialgeschichte des Fürstentums Nassau-Dillenburg: Die Grundlagen der Nassau-Dillenburgischen Territorialentwicklung. 1932
# Lin Junhong

    En aquest nom xinès, el cognom és Lin.
Lin Junhong —林俊红en xinès, Lín Jùnhóng en pinyin— (9 de desembre de 1990) és una ciclista xinesa, especialista en el ciclisme en pista. Medallista als Campionats del món en pista.

## Palmarès

* 2010
** Campiona d'Àsia en Velocitat per equips (amb Gong Jinjie)
* 2011
** Campiona d'Àsia en Velocitat per equips (amb Gong Jinjie)
* 2014
** Campiona d'Àsia en Velocitat
** Campiona d'Àsia en Velocitat per equips (amb Zhong Tianshi)
* 2015
** Campiona d'Àsia en Keirin
* 2016
** Campiona d'Àsia en Velocitat

### Resultats a la Copa del Món

* 2009-2010
** 1r a Melbourne i Pequín, en Velocitat per equips
* 2010-2011
** 1r a Pequín, en Velocitat per equips
* 2013-2014
** 1r a Guadalajara, en Velocitat
** 1r a Guadalajara, en Velocitat per equips
* 2014-2015
** 1r a Cali, en Keirin
* 2015-2016
** 1r a Hong Kong, en Velocitat

## Enllaços externs

* Fitxa a cyclebase.nl
# Lincolnton (Carolina del Nord)

Lincolnton és una població dels Estats Units a l'estat de Carolina del Nord. Segons el cens del 2000 tenia 9.966 habitants.

## Demografia

Segons el cens del 2000, Lincolnton tenia 9.965 habitants, 3.878 habitatges i 2.613 famílies. La densitat de població era de 470,9 habitants per km².
Dels 3.878 habitatges en un 29,3% hi vivien nens de menys de 18 anys, en un 47,4% hi vivien parelles casades, en un 15,8% dones solteres, i en un 32,6% no eren unitats familiars. En el 28,4% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,6% tenia menys de 18 anys, un 8,9% entre 18 i 24, un 27,1% entre 25 i 44, un 21,7% de 45 a 60 i un 18,7% 65 anys o més.
L'edat mediana era de 38 anys. Per cada 100 dones de 18 o més anys hi havia 81,9 homes.
La renda mediana per habitatge era de 31.684 $ i la renda mediana per família de 39.949 $. Els homes tenien una renda mediana de 29.615 $ mentre que les dones 21.768 $. La renda per capita de la població era de 16.667 $. Entorn del 14,4% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lincolnton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lincolnton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Scarmagno

Scarmagno és un comune (municipi) de la ciutat metropolitana de Torí, a la regió italiana del Piemont, situat a uns 35 quilòmetres al nord-est de Torí. A 1 de gener de 2019 la seva població era de 830 habitants.
Scarmagno limita amb els següents municipis: Cuceglio, Montalenghe, Romano Canavese, San Martino Canavese, Vialfrè, Mercenasco i Perosa Canavese.
L'església romànica de Sant'Eusebio al Masero (segle X) té un fresc de Domenico della Marca di Ancona del 1424.

## Referències

* ↑ «Resident population on 1st january» (en anglès). ISTAT. [Consulta: 5 abril 2020].
# Lercara Friddi

Lercara Friddi (sicilià Lercara) és un municipi italià, dins de la ciutat metropolitana de Palerm. L'any 2007 tenia 7.386 habitants. Limita amb els municipis de Castronovo di Sicilia, Prizzi, Roccapalumba i Vicari

## Administració

Llista d'alcaldes :
| Període | Identitat | Partit |
| 2008- | Gaetano Licata | Llista cívica |

## Personatges il·lustres

* El pare del cantant Frank Sinatra va néixer ací.
* Lucky Luciano (1897-1962), mafioso
* Andrea Finocchiaro Aprile (1878-1964), polític
* Gioacchino Germanà, polític nacionalista sicilià.
# Lerdo (municipi)

Lerdo és un municipi de l'estat de Durango. Ciudad Lerdo és el cap de municipi i principal centre de població d'aquesta municipalitat. Aquest municipi és a la part sud de l'estat de Durango. Limita al nord amb els municipis de Canatlán, al sud amb Mezquital, a l'oest amb Riva Palacio i a l'est amb Cuencamé.

## Referències

* ↑ Monografia municipal de Lerdo Arxivat 2018-01-13 a Wayback Machine.INAFED, 2015. (castellà)
# Devon Sawa

Devon Edward Sawa (7 de setembre de 1978) és un actor canadenc. Va començar a actuar de jove, apareixent en les pel·lícules Little Giants (1994), Casper (1995), Now and Then (1995), Night of the Twisters (1996), Wild America (1997), i SLC Punk! (1998).
El 1999 va protagonitzar la comèdia negra Idle Hands amb Jessica Alba. Un any més tard, va ser triat per a interpretar Alex Browning en la pel·lícula de terror sobrenatural Final Destination. De 2010 a 2013, va fer d'Owen Elliot a la sèrie d'acció i espies Nikita.

## Filmografia
### Cinema

| Any | Títol | Paper | Notes |
| 1994 | Little Giants | Junior Floyd | |
| 1995 | Casper | Casper McFadden (forma humana) | |
| 1995 | Now and Then | Scott Wormer | |
| 1996 | Night of the Twisters | Danny Hatch | |
| 1997 | The Boys Club | Eric | |
| 1997 | Wild America | Mark Stouffer | |
| 1998 | A Cool, Dry Place | Noah Ward | |
| 1998 | SLC Punk! | Sean | |
| 1998 | Around the Fire | Simon Harris | |
| 1999 | Idle Hands | Anton Tobias | |
| 2000 | Final Destination | Alex Browning | |
| 2000 | The Guilty | Nathan Corrigan | |
| 2000 | Eminem: E | Stan | Segment: "Stan" |
| 2002 | Slackers | Dave Goodman | |
| 2002 | Extreme Ops | Will | |
| 2005 | Extreme Dating | Daniel Roenick | |
| 2005 | Shooting Gallery | Paul the Pawn | Directe a vídeo |
| 2006 | Devil's Den | Quinn | |
| 2009 | Creature of Darkness | Andrew | |
| 2010 | Random Walk | | Curtmetratge |
| 2010 | Endure | Zeth Arnold | |
| 2011 | 388 Arletta Avenue | Bill Burrows | |
| 2012 | The Philly Kid | Jake | |
| 2013 | A Resurrection | Travis | |
| 2014 | A Warden's Ransom | Miller | |
| 2015 | The Exorcism of Molly Hartley | Frare John Barrow | Directe a vídeo |
| 2015 | Life on the Line | Duncan | |
| 2016 | Punk's Dead | Sean | |
| 2019 | Escape Plan: The Extractors | Lester Clark Jr. | |
| 2019 | The Fanatic | Hunter Dunbar | |
| 2021 | Black Friday | | |

## Enllaços externs

* Devon Sawa a Rottentomatoes (anglès)
* Devon Sawa a The Numbers (anglès)
# Devorguilla (cràter)

Devorguilla és un cràter d'impacte en el planeta Venus de 22,9 km de diàmetre. Porta el nom de Dervorguilla de Galloway (c. 1210-1290), noble escocesa, i el seu nom va ser aprovat per la Unió Astronòmica Internacional el 1991.

## Referències

* ↑ «Devorguilla». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Dispositiu de punta alar

Els dispositius de punta alar són estructures dissenyades per millorar l'eficiència de les aeronaus d'ales fixes mitjançant la reducció de la resistència que generen. Tot i que hi ha diversos tipus de dispositius de punta alar, que funcionen de diferents maneres, el seu objectiu comú és reduir la resistència que genera una aeronau recuperant part de l'energia del vòrtex de punta alar. Els dispositius de punta alar també poden millorar la resposta de l'aeronau al pilotatge, així com la seguretat de les aeronaus que la segueixen. Aquests dispositius allarguen l'ala sense augmentar-ne l'envergadura en excés. Estendre l'envergadura d'una ala en redueix la resistència induïda, però també n'augmenta la resistència paràsita i requereix una ala més forta i pesant. Arriba un punt en el qual augmentar l'envergadura ja no ofereix més beneficis. L'envergadura màxima també pot ser determinada per consideracions operatives (p. ex., l'espai disponible a les portes dels aeroports).
Els dispositius de punta alar augmenten la sustentació que genera la punta alar (regulant el flux de l'aire per la part superior de l'aire a prop de la punta) i redueixen la resistència induïda que produeixen els vòrtexs de punta alar, amb el resultat que milloren el rendiment aerodinàmic. Això augmenta l'eficiència de combustible de les aeronaus amb motors i la velocitat dels planadors. En tots dos casos, l'abast de l'aeronau creix. Estudis de les Forces Aèries dels Estats Units indiquen que una determinada millora de l'eficiència de combustible té una correlació directa amb l'augment causal del rendiment aerodinàmic de l'aeronau.

## Referències

* 1 2 Robert Faye, Robert Laprete, Michael Winter (Jan 2002). «Blended winglets for improved airplane performance». Aero magazine (en anglès) (17) (Boeing).
* ↑ Committee on Assessment of Aircraft Winglets for Large Aircraft Fuel Efficiency. Assessment of Wingtip Modifications to Increase the Fuel Efficiency of Air Force Aircraft (en anglès). National Academies Press, 2007, p. 33. ISBN 978-0-309-38382-0.
# Serra dels Corrals Blancs

La Serra dels Corrals Blancs és una serra situada al municipi de Ger a la comarca de la Baixa Cerdanya, amb una elevació màxima de 1.583,5 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dirck van Delen

Dirck Christiaensz. van Delen (Heusden, c. 1605 – Arnemuiden, Middelburg, 1671) fou un pintor barroc neerlandès especialitzat en perspectives i interiors arquitectònics.
Sent encara nen es va traslladar amb la seva família a Breda. Segons Arnold Houbraken va ser deixeble de Frans Hals, encara que no existeix certesa documental i probablement hagi de ser descartat. No obstant això, cap la possibilitat que estudiés a Delft amb Bartholomeus van Bassen o amb Pieter van Bronckhorst, la qual cosa ajudaria a explicar la col·laboració del primer i de Anthonie Palamedesz amb Van Delen, a qui van pintar les figures d'algunes de les seves composicions.
El 1625 va contreure matrimoni a Middelburg i un any després es va instal·lar a Arnemuiden, localitat propera a Middelburg, en la qual va romandre fins a la seva mort i va ocupar càrrecs al govern municipal de forma gairebé permanent. Al mateix temps, de 1639 a 1665 es va inscriure en el gremi de Sant Lluc de Middelburg, i el 1666 va donar un quadre de gran mida, pintat en col·laboració amb Theodoor Boeyermans, a la Càmera de Retòrica d'Anvers, en la qual va ingressar dos anys després.
Motiu central de la pintura de Van Delen, al marge d'un únic bodegón amb una tulipa en un got de porcellana, datat el 1637, són els interiors arquitectònics d'esglésies i palaus barrocs al costat de les profundes perspectives de construccions fantàstiques. En elles la figuració és per regla general anecdòtica encara que ocasionalment poden trobar-se en la seva pintura il·lustracions de successos històrics, com les destruccions d'imatges protagonitzades per la iconoclàstia protestant el 1566 (Iconoclàstia en una església, 1630, Amsterdam, Rijksmuseum).

## Referències

* 1 2 3 Delen, Dirck van, en Rijksbureau voor Kunsthistorische Documentatie (RKD)
* ↑ Tulipa en un got de porcellana, colección privada, herederos de Adolphe Schloss, ficha en RKD
* ↑ Beeldenstorm in een kerk, Dirck van Delen, 1630, Rijksmuseum.

## Enllaços externs

* Obras de Dirck van Denle en el Rijksmuseum de Ámsterdam.
# Sergio Giral

Sergio Giral (l'Havana, 2 de gener de 1937) és un director de cinema cubà. Va cursar els seus estudis primaris i secundaris als Estats Units tornant posteriorment a Cuba. A Cuba, comença a estudiar agronomia però abandona la carrera per a dedicar-se per complet al cinema. Comença a treballar a l'ICAIC el 1961 com a assistent de direcció i director de muntatge a proposta de Néstor Almendros. Ha estat membre del jurat en diversos festivals de cinema, com el Festival Internacional del Nou Cinema Llatinoamericà de l'Havana, el Festival de Cinema de Damasc a Síria i el Festival d'Amiens en França. Els seus films han rebut diversos premis en diferents festivals de cinema, tant a Cuba com en l'exterior. El 1975 va participar al 9è Festival Internacional de Cinema de Moscou, on va obtenir un diploma per El otro Francisco. el 1990 fou nominat al Goya a la millor pel·lícula estrangera de parla hispana per María Antonia. A principis de la dècada de 1990 es trasllada als Estats Units.

## Filmografia

* Heno y ensilaje (1962) – Documental, 19 minuts
* La jaula (1964) – Documental, 18 minuts
* Nuevo canto (1965) – Documental, 13 minuts
* Cimarrón (1967) – Documental, 16 minuts
* La muerte de Joe J. Jones (1967) – Documental, 12 minuts
* Anatomía de un accidente (1970) – Documental, 23 minuts
* Por accidente (1971) – Documental, 23 minuts
* Querer y poder (1973) – Documental, 16 minuts
* Qué bueno canta usted (1973) – Documental, 30 minuts
* El otro Francisco (1974) – Ficció, 100 minuto
* Rancheador (1976) – Ficció, 95 minuts
* Maluala (1977) – Ficció, 75 minutos
* Techo de vidrio (1982) – Ficción, 91 minuts
* Plácido (1986) – Ficció
* María Antonia (1990) – Ficció, 111 minuts
* Dos Veces Ana (2010) - Ficció, 100 minuts

## Referències

* ↑ «9th Moscow International Film Festival (1975)». MIFF. Arxivat de l'original el 16 gener 2013. [Consulta: 5 gener 2013].
* ↑ María Antonia al web dels Premis Goya
* ↑ Síntesis biográfica de Sergio Giral en el sitio oficial del ICAIC
# Liubov Vólossova

Liubov Mikhàilovna Vólossova –en rus, Любовь Михайловна Волосова– (Taixtip, 16 d'agost de 1982) és una esportista russa que va competir en lluita estil lliure.
Va participar en els Jocs Olímpics de Londres 2012, obtenint una medalla de bronze en la categoria de 63 kg. Va guanyar 4 medalles al Campionat Mundial de Lluita entre els anys 2001 i 2010, i 3 medalles al Campionat Europeu de Lluita entre els anys 2004 i 2010.

## Palmarès internacional

Jocs Olímpics :
| Any | Lloc | Medalla | Categoria |
| 2012 | Londres ( Regne Unit) | 3 | Lliure 63 kg |
| Campionat Mundial ||||
| Any | Lloc | Medalla | Categoria |
| 2001 | Sofia ( Bulgària) | 2 | Lliure kg |
| 2008 | Tòquio ( Japó) | 2 | Lliure 63 kg |
| 2009 | Herning ( Dinamarca) | 2 | Lliure 63 kg |
| 2010 | Moscou ( Rússia) | 3 | Lliure 63 kg |
| Campionat Europeu ||||
| Any | Lloc | Medalla | Categoria |
| 2004 | Haparanda ( Suècia) | 3 | Lliure 59 kg |
| 2006 | Moscou ( Rússia) | 1 | Lliure 59 kg |
| 2010 | Bakú ( Azerbaidjan) | 1 | Lliure 63 kg |

## Referències

* ↑ «Liubov Vólosova» Arxivat 2012-12-17 a Wayback Machine. en Sports-reference.com (SR/Olympic Sports) (anglès)
* ↑ «Liubov Vólosova» en Iat.uni-leipzig.de (anglès)